Lav et referat af nedenstående tekst:

Tekst:
De seneste dage har budt på omskifteligt dansk sommervejr med både varme, kulde, blæst, sol og skybrud. Weekenden ser ud til at køre i samme spor, men der skrues godt op for varmen. Især lørdag er der udsigt til varme, og i de østlige egne kan temperaturerne nå op over 30 grader for første gang i år. Det varme, lumre vejr bliver dog hurtigt erstattet af bulder og brag, da det ser ud til, at der lørdag aften og natten til søndag passerer et kraftigt uvejr. Det giver anledning til en blæsende og kølig søndag, hvor der er risiko for vindstød af stormstyrke. Glohed lørdag – torden om aftenen Lørdag morgen ligger en varmefront over dele af landet, som kan give regn af og til, og lokalt kan en tordenbyge ikke udelukkes. Det fører til en noget overskyet start på dagen. I løbet af formiddagen klarer det op især mod sydøst, og så kommer temperaturerne på himmelflugt. Allerede ved frokosttid overstiger temperaturerne 25 grader flere steder mod sydøst. Hen ad eftermiddagen topper temperaturerne mod øst, og der er udbredt mulighed for over 28 grader. Lokalt ventes temperaturerne at nærme sig eller endda overstige 30 grader. Det er mest sandsynligt på Lolland, Sjælland og den nordlige spids af Bornholm. Enkelte prognoser peger på op mod 31 til 32 grader, hvilket ville gøre lørdagen til årets hidtil varmeste dag. Selvom temperaturen er høj, kan det nogle steder føles køligt, da der er skruet godt op for vinden. Især ved landets syd- og østvendte kyster kan det blæse en del. Ud på eftermiddagen og aftenen begynder der at opstå tordenbyger særligt mod vest. Bygerne bevæger sig op over landet fra sydvest og kan føre til skybrud flere steder. I forbindelse med de kraftige byger kan der både forekomme torden og kraftige vindstød. I løbet af aftenen og natten får bygerne mere tyngde og organiserer sig, så de giver mere langvarig, men også kraftig regn. Der ventes udbredt mellem 10 og 25 millimeter regn i den vestlige del af landet. Lokalt kan der dog falde mere, især hvis man bliver ramt af en kraftig tordenbyge. Blæsende og ustadig søndag Lørdagens tordenvejr opstår på forsiden af en koldfront, som passerer landet natten til søndag. Det fører til en blæsende søndag morgen, hvor der langs Vestkysten kommer vindstød af stormende kuling. Lokalt kan vindstød af stormstyrke ikke udelukkes. Søndagens vejr domineres også i høj grad af byger, som driver ind over landet fra vest. Bygerne ligger over vest først på dagen og driver senere på dagen ind over den østlige del af landet. Temperaturerne er noget lavere søndag end lørdag, og der ventes temperaturer på mellem 17 og 23 grader. De bliver koldest mod vest, hvor temperaturen ikke kommer over 20 grader.

Referat:
Lørdag bliver årets hidtil varmeste dag.